Diari Oficial de la Generalitat Valenciana


Sumari del DOGV 4034, del 03-07-2001 (2001/6450)

Subhasta número 4/2001-S. Dos fardells de 32 kg de pes que contenen 61 parells de sabates per a xiquet.
-------------------------------------------------------------------------------------------------------

### Dades del document

Número de DOGV
:   4034

Data del DOGV
:   03-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6450


Organisme emissor
:   Conselleria d'Obres Públiques,Urbanisme i Transports

Tipus de document
:   Subhasta

Subhasta número 4/2001-S. Dos fardells de 32 kg de pes que contenen 61 parells de sabates per a xiquet. [2001/M6450]
  
El president de la Junta Arbitral de Transports de Castelló comunica:
  
Conclosos els tràmits oportuns en l'expedient 4/2001-S, seguit a instància de Transportes Beltrán, SL, amb domicili al carrer del Polígon Industrial Belcaire, parcel·les 507-508, de la Vall d'Uixó (Castelló), com a conseqüència d'haver sigut refusada la mercaderia transportada tant pel remitent com pel consignatari, es procedeix a la pública subhasta, per primera vegada i termini de 10 dies, del material que després s'especificarà. S'indica perquè l'acte de rematada tinga lloc en la sala d'aquest Servei Territorial de Transports, de la Conselleria d'Obres Públiques, Urbanisme i Transports de Castelló, avinguda del Mar, 16, planta baixa, el dia 16 de juliol de 2001, a les 12.00 hores, amb les indicacions següents:
  
Primer
  
Les postures hauran de realitzar-se a l'alça, a partir del preu indicat com a base de la licitació
  
Segon
  
Des de l'anunci fins a la data de la realització de la subhasta, les postures es faran per escrit, en sobre tancat, en el qual s'inclourà el resguard de la fiança que es presentarà davant el cap del Servei d'Arbitratge i en el domicili indicat de la Conselleria d'Obres Públiques, Urbanisme i Transports. L'obertura, que serà pública, es realitzarà a les 12.00 hores de l'esmentat dia en el lloc indicat.
  
El sobre que conté l'oferta i el resguard de la fiança haurà de tenir consignat en la portada el número d'expedient objecte de la subhasta a la qual concorre.
  
Tercer
  
Només l'executant podrà fer postura en qualitat de cedir la rematada a un tercer.
  
Quart
  
Per a prendre part en la subhasta els licitadors hauran d'ingressar prèviament en el compte número 7224-9203-97-0970190168 de l'entitat Bancaixa Urbana Facultats, de València, el 10% del preu de valoració que serveix de tipus per a la subhasta, atés que sense aquest requisit no podran ser admesos a la licitació. Aquest 10% sobre el tipus serà fix per a qualsevol de les dates de la subhasta.
  
Si no hi ha postors en la primera subhasta, s'indica per a la segona el dia 17 de juliol de 2001, a les 12.00 hores, en el mateix lloc ja esmentat, per a la qual servirà de tipus el 75% de la valoració i no s'admetran postures inferiors als dos terços d'aquest tipus.
  
Es realitzarà la tercera subhasta, si escau, el dia 18 de juliol de 2001 a les 12.00 hores, en el lloc indicat, i la postura mínima és de 7.862 pessetes, la subhasta es declararà deserta en aquelles ofertes inferiors a aquesta quantitat.
  
Béns objecte de la subhasta:
  
- Dos fardells de 32 kg de pes que contenen 61 parells de sabates per a xiquet, valorats en 109.800 pessetes.
  
Aquest material es troba dipositat per a la seua comprovació en horari de 10.00 a 14.00 hores en els locals de l'empresa Transportes Beltran, SL, polígon industrial Belcaire, parcel·les 507 i 508, de la Vall d'Uixó (Castelló).
  
Castelló de la Plana, 19 de juny de 2001.- El president de la Junta Arbitral de Transports de Castelló: Ramón Escrig Moreno.